 Maaha in col hortii la is eedeeyo, tartanku waa furan yahay saaxiibaday waan soo dhawaynaynaa, xisbiga waa lagu tartamayaa waana u furan yahay, si hufan oo saxaafaddu markhaati ka noqoto oo cid walba oo la doonayaa markhaati ka noqoto ayaanu diyaar u nahay, tartankana xukuumad ahaan iyo xisbi ahaan nin walba wuu helayaaye yaynaan waxaan jirin ku kala yaacin, ayuu yidhi guddoomiye Muuse Biixi. 